SS501

SS501 (v Kórei známy ako Double S Oh Gong Il)  je juhokórejská popová skupina pod správou Daesung Entertainment (DSP Entertainment). Názov skupiny je kombináciou písmen a čísiel so špeciálnym významom. Prvé "S" je zo slova Super, druhé "S" nahrádza "Star" a čísla 5, 0 a 1 znamenajú "päť členov zjednotených do jedného celku navždy". Ich oficiálny fan klub je známy, ako "Trojité S".

História

2005 – 2006: Debut 
SS501 debutovali 8. júna 2005 so svojim prvým singlom "Kyeonggo" (Kórejsky: "경고", "Warning", "Varovanie") a s druhým, "Snow Prince" ("Snežný princ") koncom roku 2005. Väčšinu roku 2006 nebola skupina v Kórei aktívna, aj keď mali v apríli stretnutie s fanúšikmi v Japonsku. Prestávku zavinila operácia stav Heo Young Seangovho hrdla a jeho rekonvalescencia. V polovici roku 2006 mali prvý koncert "Step Up Concert" v Osake, v Japonsku. Koncom roku 2006 sa vrátili do Kórei, aby nahrali svoj prvý celý album, ktorý vyšiel 10. novembra pod názvom S.T.01 Now. Single v ňom zahŕňali aj skladby ako "Unlock" a "Four Chance". Tak, ako propagovali svoj album vo viacerých estrádach a hudobných show, nahrali na MNete aj show, zvanú SOS. Skupina tiež prepožičala svoje hlasy animovanému filmu z roku 2006, zvanému Pie Story.

2007 – 2008: Aktivity v Japonsku, 'Boys Over Flowers' a 'Bad Girl Diary' 
Neskôr v roku 2007 skupina debutovala na japonskom trhu. Bol založený japonský fan klub pod názvom "Trojité S Japonsko" 25. marca 2007, počas prvého oficiálneho stretnutia so skupinou. Skupina vydala svoj japonský singel "Kokoro" vo viacerých verziách, medzi inými verziu, kde spievali všetci piati členovia a verzie, kde spieval každý sám. Singel debutoval na piatom mieste v rebríčku Orion a na druhý deň bol už na treťom. Celý album bol vydaný v tom istom roku.

V roku 2008 sa SS501 vrátili do Kórei so singlom Deja Vu, vydaným 8. marca 2008. Titulná pieseň bola prvá, čo postúpila a svoj návrat začali na hudobnom kanáli M.Netu M Countdown. Po úspechu so svojim singlom "Deja Vu", začali pripravovať na vydanie svoj druhý singel "A Song Calling For You". Odohrali svoj koncert Goodbye Stage na Music Bank 6. júna 2008, aby sa vrátili do Japonska.

2. októbra 2008 bolo oficiálnym vyhlásením potvrdené, že leader skupiny, Kim Hyun Joong, sa stal jedným z hercov kórejskej verzie Hana Yori Dango, oficiálne nazvanej Boys Before Flower. Seriál bol vysielaný v prvej polovici 2009 na KBS, v rozsahu 25 epizód a pár špeciálnych epizód.

Ďalší album SS501 bol posunutý na júl 2009 kvôli zaneprázdnenosti Park Jung Mina (hral Danny Parka v muzikáli Greas) a Kim Hyun Joonga, ktorý mal tiež sólové aktivity. Medzitým zvyšní traja členovia vydali v novembri 2008 album U R Man. Prvý vydaný singel bol "U R Man". Taktiež vidali svoj singel pre OST k seriálu Boys Before Flower, "Nae Meoriga Nabbaseo" (Korean: "내 머리가 나빠서", "Because I'm Stupid"). Vďaka úspešnosti seriálu je táto pieseň často sťahovaná.

2009: Zbierka Sól, druhý mini album a prvé ázijske turné 
13. mája 2009 vydali svoj druhý japonský oficiálny album nazvaný All My Love a začali turné po Japonsku, aby ho spropagovali. Skupina tiež vydala svoju zbierku sól, pozostávajúcu z z jednotlivých pesničiek každého člena.

Po tom, čo sa koncentrovali na svoje individuálne aktivity, sa skupina vrátila a vydala svoj druhý mini album Rebirth s limitovanou edíciou, vydanou 20. októbra 2009, a normálnou edíciou 22. októbra. Limitovaná edícia zahŕňala album, dva plagáty a stostranový fotografický denník. Ich návratová pesnička, "Love Like This", bola veľmi dobre prijatá, Vyhrala dve Music Bank awards a jednu Inkigayo Mutizen v novembri. Skupina dokončila propagáciu albumu 29. novembra 2009.

1. augusta 2009 začala skupina svoje prvé ázijske turné návštevou Seoulu, Tokya, Taiwanu, Shanghaiu a Hong Kongu. Vo februári 2010 má mať koncert v Thajsku, tesne pred ďalším koncertom v Soule, kde ukončí turne. Vrátiť sa majú 1. mája 2010 s novým albumom. Stále nie je potvrdené, či to bude mini album alebo celý album. Jednou z pesničiek, ktoré v ňom budú zahrnuté, je aj "Crazy 4 U", ktorú spievali skoro na každom koncerte počas Asia Persona Tour Concert.

Skladanie piesní 
Aj keď väčšinu piesní im skladali rôzni ľudia, aj členovia SS501 prispeli na svoje albumy. Kim Hyung Jun a jeho brat Kim Ki Bum (U-KISS) zložili pod názvom "H&B" piesne "Want It", "The One", "Only Me" (Park Jung Minovo sólo). Heo Young Seang zložil svoje sólo "Is It Love?". Park Jung Min zložil pieseň "Kiss", ktorú spieva Rainbow. Tiež s ňou vystúpil na koncerte počas turné Persona.

Diskografia 
Vydané v Kórei:

Vydané v Japonsku

Ceny

Externé odkazy 
 Oficiálna stránka
 Japonská Oficiálna stránka

Zdroj 

Hudobné skupiny Kórejskej republiky
Popové hudobné skupiny
Hudobné skupiny z 2005